Groenteboer maak ‘n plan – Dis Ekke
Groenteboer maak ‘n plan
Date: 2016-09-08Author: HesterLeyNel 43 Kommentare	Ek het al by vorige geleenthede geskryf oor ons gesukkel om vars groente en slaaie op ons borde te kry (Ek is deur die blare en Veggies), maar hierdie onderwerp bly ‘n teer punt. Groente is duur en ons moet ver ry om dit te gaan koop.
Daar is eerstens die probleem van die ongenooide gaste wat ons groente uit die tuin steel en daar is veral die een wat niks daarvan dink om vrugte en brood uit die kombuis te steel en dan uit te deel nie; dis nou nadat hy die tamaties in die tuin gestroop het.
Vervet monkey Die tuin op die balkon het ‘n bietjie beter gevaar, omdat ons ‘n ogie daar kon hou. Ons maak ons eie bokashi-kompos uit kombuisafval en dit is ‘n groot sukses. Die twee drommetjies neem min plek op, ons het nie probleme met afvalkos nie, want jy kan selfs oorskiet gekookte kos invoeg en die kompos is van uitstekende gehalte (lees meer hieroor by http://earthprobiotic.co.za). Karen meng dit met gewone tuingrond en stop die mengsel in hessian voersakke. Dan maak sy gaatjies bo in die sakke en daarin word die plantjies dan oorgeplant wanneer hulle sterk genoeg is.
Die ou plantjies is vertroetel en opgepas en dit het lank goed gegaan … totdat dit op ‘n dag nie meer goed gegaan het nie.
Die blomkool wat heengegaan het, was vir Karen nou net eenmaal te erg en daar moes ‘n plan gemaak word.
Onder by die rivier lê daar letterlik duisende riete wat met die laaste groot storm rivier-af gewas is en ons het ‘n paar bondels daarvan gaan optel. Die riete is gemeet en gepas en die raamwerk is aanmekaar gesit met repe wat uit plastiek-inkopiesakke gesny is. Daarvan het ons ook ‘n oordosis in hierdie huis, die plastieksakke bedoel ek, want elke keer as ons winkel toe gaan, bly die plastiesakke wat bedoel was vir hergebruik vergete op die kombuistafel lê saam met die inkopielysie. Deur dit te gebruik vir die “aapkas”, het sy dus twee vlieë met een klap doodgeslaan. Die fotos hieronder wys die eerste klaargemaakte raam en ‘n en nog een in wording.
Slim nè? Geen aap gaan daardie tamaties en blomkole bykom nie. Wanneer dit tyd is om nat te lei, lig jy net die raam op. Die groenteboer het ‘n plan gemaak en die groente is veilig.
Vanoggend sit ons die besigheid so en beskou, baie ingenome met die verloop van sake, toe daag daar weer besoekers op: ‘n klompie vinke wat hulle bes doen om die plastieksakke uitmekaar te ruk (hulle is besig om nes te maak hier onder by die dam) en ‘n spreeu-egpaartjie wat hulle bes probeer om deur die skrefies tussen die riete te kruip agter die tamaties …
Hierdie storie mag dalk vervolg.
Vorige Previous post: WPC Mirror: Dancing with lizardsVolgende Next post: WPC Edge: On edge and down on luck
43 thoughts on “Groenteboer maak ‘n plan”	Voeg kommentaar by
Terug pieng: Toeka-Tokkel no 33: n Eienaardige ondervinding/ervaring – I scrap 2 shadowwhisper sê:	2016-09-16 om 6:11 nm	Baie slim en dit lyk kunstig
Antwoord	HesterLeyNel sê:	2016-09-16 om 6:20 nm	My d0gter laat nie toe dat enigiets haar onderkry nie en alles moet perfek gedoen word.
Antwoord	aj vosse sê:	2016-09-16 om 2:16 nm	Ek sien nog steeds klein apie armpies deur die traalies!! 😉
Antwoord	HesterLeyNel sê:	2016-09-16 om 2:55 nm	Nee, dis te veel moeite vir hulle. Ons sit vanoggend nog en werk, toe hoor ons ‘n geluid by die kombuis. Boetie het by die eetkamer se venster ingeklim en homself kom help aan lemoene, maar hy kan nie alles dra nie en die lemoene rol die wêreld vol. Ons het hom en sy lunch by die skuifdeur uitgesit en hy’s welkom – daai lemoene was bleddie suur.
Antwoord	aj vosse sê:	2016-09-16 om 3:02 nm	Laat my dink aan ‘n storietjie van my klein dae!!
My oupa was een stoere boer! ‘n Groot kerk man! Hy het gegloo mens skiet net op ‘n Sondag as daar ‘n Ingelsman in skoot was.
Die ape het dit geraai! Hulle het een Sondag oggend die mielies ingevaar… pluk een, onder die arm in… pluk die volgende een, onder die selfde arm in. Jy kan jou indink… rye gestroopde mielies die hele land vol! Ek was lekker gatvol vir sweetcorn na ‘n week of so!! 😉
HesterLeyNel sê:	2016-09-16 om 3:47 nm	hahaa, dis kostelik
Eveline Lenderink sê:	2016-09-11 om 10:11 vm	Een heel slim bouwsel ook ook zo netjes!
Last van apen hebben wij niet maar onze koolplanten zijn vorig jaar totaal opgeten door de slakken.
Daar begin ik niet meer aan.😄
Wij hebben niet de problemen van hitte en droogte dus ik heb aardbeien in bakken en verder alleen een siertuin.
Wij maken ook onze eigen compost ,dat is echt nodig wat wij zitten op pure zandgrond.
De aarbeien werden vaak door vogels opgegeten maar sinds ik royaal voer met oindakaas en zaden laten ze de aardbeien met rust.
Met andere woorden, het zijn heke duren aardbeien😄😄😄
Antwoord	HesterLeyNel sê:	2016-09-11 om 10:15 vm	Dis ‘n slim plan om hulle te voer met iets wat hulle meer van hou 😀 LikeLiked by 1 person
Antwoord	scrapydo2.wordpress.com sê:	2016-09-11 om 9:50 vm	Dit lyk en klink na n goeie plan. My stukkie “tuin” het of geen son of te veel skroeiende son.
Antwoord	HesterLeyNel sê:	2016-09-11 om 10:19 vm	Die riete sorg ook nou vir gebroke son en is gelykertyd ‘n windskerm, wat goed is, want in die somermaande skroei die son en die wind maar die plantjies.
Antwoord	scrapydo2.wordpress.com sê:	2016-09-11 om 11:08 vm	Dis regtig n goeie idee ek gaan dit beslis doen want my agtese strokie is so warm 12 uur dat dit nie eers help om dit nat te hou nie. Wil vir my kruie plant omdat dit by my agterdeur is.
HesterLeyNel sê:	2016-09-11 om 12:29 nm	Dis darem maar lekker as jy net gou kan buitetoe hardloop vir pietersielie of vars slaaiblare. My man het by die hotel langsaan in sulke groot houtbokse wat ‘n meter van die grond af staan al die vars kruie geplant wat hulle in die kombuis benodig. Ons “leen” so oor en weer vir mekaar kruisement, gemmer of tumericwortel.
Kameel sê:	2016-09-10 om 1:47 nm	Dit is nou baie slim!!! Ons praat ook groentetuin maar ons probleem is nie apa nie maar son. Die tuin kry min son.
Antwoord	HesterLeyNel sê:	2016-09-10 om 1:57 nm	Ons son en wind is weer baie vernielsugtig hier op die oop balkon. Dis baie werk ook. Ek verkies eintlik net die low maintenance kruie, slaaiblare en tamaties wat jy graag vars wil hê. Die res kan jy darem gevries koop.
Antwoord	Kameel sê:	2016-09-10 om 2:01 nm	Ek is so spyt ons het nie avos langs die pad gekoop nie. Ons seun het ‘n avoboom, en ons het heerlik daarvan geeët, maar toe ons ry was daar net twee wat kon saamkom. Nou wonder ek hoekom die ape nie in die avos invaar nie? LikeLiked by 1 person
HesterLeyNel sê:	2016-09-10 om 2:05 nm	Hulle is lekkerbekkig en verkies soet vrugte. Die een wat hier kom bedel, steel al my brood, maar raak nie aan my pomeloes wat oop en bloot in die vrugtemandjie lê nie.
aj vosse sê:	2016-09-10 om 1:08 nm	Eerstens… 15 uit 10 vir julle planne en pogings!
Tweedens… steek die ape nie hulle armpies deur nie?
Derdens… dankie vir die link… ek gaan lees en leer
Vierdens… dankie… ek het weer lekker gelag vir julle nimmereindigende stryd met die natuur!! Ons voorouers het geweet wat hulle gedoen het toe hulle padgegee het!! 😉
Antwoord	HesterLeyNel sê:	2016-09-11 om 10:02 vm	Ek het ook al gewonder of die riete dalk ‘n armpie sal toelaat, maar tot dusver het hulle nie probeer nie. As dit gebeur, sal ons van daardie plastiek (pvc) ogiesdraad aan die binnekant sit.
Antwoord	aj vosse sê:	2016-09-11 om 10:05 vm	Julle het ook ‘n plan vir alles!! Ek wens julle net ‘n groot oorwinning en lekker groente toe! (By the way, I’m rather impressed with that site… it fits in totally with the direction I’m trying to take with my life! So, as soon as we get to move I will be ordering stuff!!! )
HesterLeyNel sê:	2016-09-11 om 10:13 vm	“Back to nature” and the organic growing of food is becoming a lifestyle for many people. In the past we reached for the (poisonous) chemical solutions much too easily. Who knows what harm we’ve already caused? LikeLiked by 1 person
aj vosse sê:	2016-09-11 om 10:44 vm	Ja… mankind has picked a stick to beat his own back! Ons is maar eintlik ‘n dom onnosele klomp! 😉
HesterLeyNel sê:	2016-09-11 om 12:23 nm	Dis alles die voorvaders se skuld en nou moet ons maar suffer
aj vosse sê:	2016-09-11 om 12:33 nm	Soos hulle ons geleer het… “Suffer in silence!!”
Maree Clarkson sê:	2016-09-10 om 3:17 vm	‘n Vragie Hester – watter template gebruik jy hier…?
Antwoord	HesterLeyNel sê:	2016-09-10 om 6:48 vm	Dis die Chateau. Ek het dit gekies omdat dit op die oog af eenvoudig en minimalisties is, maar dis maklik om te “customise” en lyk mooi op enige grootte rekenaar,tablet of selfoonskerm.
Antwoord	Maree Clarkson sê:	2016-09-10 om 3:14 vm	Ek het LANKAL terug my groentetuin opgegee. Behalwe al die diertjies wat baat gevind het uit my tuin, is daar nog familie en vriende ook wat groente wil hê want dis mos VERNIET! Hulle dink nie aan al die ure se sweet en geswoeg in die tuin nie! Sterkte vorentoe met jou groentetuin Hester!
Antwoord	HesterLeyNel sê:	2016-09-10 om 6:40 vm	Dankie
Antwoord	vuurklip sê:	2016-09-09 om 11:30 vm	Nie soos daai anner boer nie! Die een wat sê: As ek lus is vir groente, slag ek ‘n hoender!
Antwoord	HesterLeyNel sê:	2016-09-09 om 11:48 vm	O ek het nie geweet jy ken my man nie? 😀 Ons het gister ‘n beesvleis bredie gemaak en net so ‘n paar blaartjies ingevoeg vir smaak – toe gaan eet hy liewer by die buurvrou. Haha
Antwoord	vuurklip sê:	2016-09-09 om 6:16 nm	Klink soos Fanus se buurvrou.
HesterLeyNel sê:	2016-09-09 om 7:01 nm	Fanus se buurvrou en ons buurvrou kom van twee verskillende planete af 😀 LikeLike
vuurklip sê:	2016-09-10 om 7:51 vm	Sê wie?!
HesterLeyNel sê:	2016-09-10 om 10:41 vm	My buurvrou is ‘n gerespekteerde en toegewyde moslem wat alles bedek van kop tot toon en haarself gedra! Nou, wat ek gegoogle het van Fanus se buurvrou, het MY laat bloos en dit gebeur nie maklik nie.
Lewies Mymer sê:	2016-09-09 om 8:53 vm	“n Plan is ‘n boerdery.
Antwoord	HesterLeyNel sê:	2016-09-09 om 9:14 vm	Die boerdery moet darem nou begin om die kos op die tafel te kry! Gelukkig eet die ape nie ons kruie en slaaiblare nie.
Antwoord	Lewies Mymer sê:	2016-09-09 om 12:55 nm	Hier in onse wereld is dit bobbejane, gelukkig nie in die spesifieke area waar ons woon nie. Hulle rig erge skade aan, veral as hulle in die huis inkom.
HesterLeyNel sê:	2016-09-09 om 2:28 nm	Die apies is heel vriendelik en kom bedel net vir kos of steel dit, maar verder doen hulle darem nie skade nie. Ek sal skrikkerig wees vir bobbejane.
Abrie Joubert sê:	2016-09-08 om 8:08 nm	Klink vir my of die groente verbruikers sonder toestemming ook plan wil maak! Een van die dae vang julle ‘n aap met ‘n kar jack by die groente ⛺. Behoort egter te werk. (Die raam) maar die kar jack sal ook werk.
Antwoord	HesterLeyNel sê:	2016-09-09 om 7:13 vm	Die ape hier word streng beskerm. Volgens wet mag jy hulle nie voer nie en jy kan ook basieses niks doen as hulle hulself voer nie – ons het piesang-, mango-, koejawel- en avokadopeerbome hier, maar ons koop al hierdie artikels in die winkel. Die snaakse ding is dat hulle vrek oor brood en dit moet ons goed wegsteek in ‘n houer in die yskas.
Antwoord	rondomtaliedraai sê:	2016-09-08 om 6:43 nm	Lekker slim!
Antwoord	HesterLeyNel sê:	2016-09-08 om 6:49 nm	Ons hoop so!
Antwoord	rondomtaliedraai sê:	2016-09-09 om 6:43 nm	Ek hou van mense wat ‘n plan kan maak! LikeLiked by 1 person
Vervet monkey	View of the Oribi Gorge basin taken from outside the caves – Lake Eland Nature Reserve	Die branders stoot die sand uit sodat ‘n hoë sandduin die riviermond verberg	Incoming tide	Sugar cane plumes	Little Red Desert	Early mornings and late evenings hundreds of crabs leave their holes in the sand and run into the waves	Enthusiastic fishermen	View of the railway bridge over the Mtwalume river	White Man’s Cave	Weaver birds Mtwalume tidal pool just more than a kilometer along the beach	Lifeguards and holidaymakers on Bazley Beach	Bushpath leading away from the suspension bridge – Lake Eland Nature Reserve	Protea growing wild next to the stone pathway to the caves – Lake Eland Nature Reserve	Taking a break at the lagoon	Wildflowers on the plateau edge of the Oribi Gorge – Lake Eland Nature Reserve	Elysium Beach KZN Seashells	I have the beach to myself Relections on the Wild Coast	Verlate murasies	Wild strelitzia	View over the Oribi Gorge from inside the caves – Lake Eland Nature Reserve	Vervet money KwaZulu-Natal	Cowry shell	Early morning beach walk	Thirsty traveller	Wildflowers – Lake Eland Nature Reserve	Seagulls at Mtwalume Lagoon	Water lilies in the river valley Fafa river mouth	Laidback – very laidback indeed	Longdrop loo at the top of the suspension bridge – Lake Eland Nature Reserve	View of the Oribi Gorge from the top of the plateau at Lake Eland Nature Reserve	Nguni cattle following us on River Sand Road	Baas van die plaas	Blouwildebees in Lake Eland Nature Reserve	In a rockpool	Early morning visitors	Eland (Oribi) in Lake Eland Nature Reserve	Debris on the beach	Water lilies in our secret pond deep down in the river valley	Lookout point over the Oribi Gorge at the suspension bridge – Lake Eland Nature Reserve	Patiently waiting for the nibble on the line	Die watervlak in die strandmeer is laag in die droë seisoen	Southport Beach in summer	Entrance to the caves – Lake Eland Nature Reserve	Mtwalume tidal pool at high tide	Mpanbanyoni river floodplain	Nguni cattle in a sugar cane field	Long Spined Sea Urchin	White-Faced Duck	KwaZulu-Natal Quails	A River Runs Through It	The Swallows are Flying Again	The Other Side of Paradise – WIND	Woolly-necked Storks in Elysium	Rysmiere	Posts I LikeBlogs I Follow